কেএমডিএ-র অধীনে থাকা শহরের মোট ১৫টি সেতুর স্বাস্থ্য পরীক্ষা এর পরে কারা করবে, সে ব্যাপারেও প্রয়োজনীয় পরামর্শ দেবে ওই কমিটি। তারাই বিশেষজ্ঞ সংস্থার নাম প্রস্তাব করবে, যারা জরুরি ভিত্তিতে কোনও সেতুর স্বাস্থ্য পরীক্ষা করতে পারবে। তা ছাড়া, কোন সেতুর ক্ষেত্রে কী ধরনের কাজ করা প্রয়োজন, কী ভাবে সেই কাজ করা হবে, চূড়ান্ত পরিকল্পনাই বা কী ভাবে করা হবে এবং বিজ্ঞানসম্মত ভাবে নজরদারি কী ভাবে চলবে— সেই বিষয়গুলিও স্থির করে দেবে ওই কমিটি।